gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
You need an iframes capable browser to view this content.
બજારના તમામ ઇન્ડાઇસિસ રેડ ઝોનમાં : એફએમસીજી બેન્ચમાર્ક નામ કે વાસ્તે સુધર્યો
શૅરબજારનું ચલકચલાણું - અનિલ પટેલ
કેન્દ્રીય બજેટની પૂવર્સંનધ્યાએ માર્કેટ સાવ મૂડલેસ રહ્યું છે. સેન્સેક્સ ૧૯૩ પૉઇન્ટ ઘટીને ર૭,૬પ૬ તથા નિફ્ટી ૭૧ પૉઇન્ટની નબળાઈમાં ૮પ૬૧ બંધ આવ્યા છે. ખૂલતાની સાથે ક્ષણિક અને નહીંવત્ પોઝિટિવ ઝોનમાં રહેલો સેન્સેક્સ આખો દિવસ માઇનસ ઝોનમાં હતો. માર્કેટ-બ્રેડ્થ ખાસ્સી નકારાત્મક હતી. વધેલા પ્રત્યેક શૅર સામે બેથી વધુ ઘટ્યા હતા. ‘એ’ ગ્રુપ ખાતેના ૩૦૦માંથી માત્ર પ૩ તો ‘બી’ ગ્રુપના ૧૧૮૪માંથી ર૬૭ કાઉન્ટર સુધારામાં હતાં. એફએમસીજી ઇન્ડેક્સ નામપૂરતો પ્લસમાં હતો. બજારના બાકીના બધા જ ઇન્ડાઇસિસ રેડ ઝોનમાં બંધ હતા. સેન્સેક્સ ખાતે ૩૦માંથી ર૦ તો નિફ્ટીના પ૧માંથી ૩૯ શૅર નરમ રહ્યા છે. આઇડિયા સેલ્યુલર બન્ને બજારમાં સતત બીજા દિવસે ટૉપ ગેઇનર બન્યો છે જે વોડાફોન સાથેની સંભવિત સગાઈની અસર કહી શકાય. ઇિમગ્રેશન બાદ વિઝા પૉલિસી કડક બનાવવાની ટ્રમ્પની કવાયત આઇટી તેમ જ ટેક્નૉલૉજી શૅરો માટે નાઇટમેર પુરવાર થવા લાગી છે. આઇટી ઇન્ડેક્સ બહુ નજીકમાં ઑલટાઇમ બૉટમ બનાવો તો નવાઈ નહીં! આઇટી સાથે ફાર્મા કંપનીઓના શૅરમાં પણ ટ્રમ્પની ફડક વર્તાય છે. નિફ્ટી ફાર્મા ઇન્ડેક્સ ગઈ કાલે ૧.૭ ટકા ખરડાયો છે. ટ્રમ્પના ટેરરમાં આઇટી શૅરોમાં ભારે ખુવારી : કૅડિલા હેલ્થકૅરની તંદુરસ્તી બગડી : આઇડિયા અણનમ તેજીમાં નવા શિખર ભણી.
મોદી સરકાર અને તેના નાણાપ્રધાન અરુણ જેટલી બહેતરીન બજેટ આપશે એવી કેટલાક ચોક્કસ વર્ગને બહુ મોટી આશા છે. જોકે અમને આ મીડિયોકૅર માણસ પાસેથી ક્યારેય ડ્રીમ બજેટની અપેક્ષા રહી નથી અને રહેવાની પણ નથી! કેમ કે જેટલીનું લાયક નાણાપ્રધાન તરીકે કોઈ કેલિબર નથી. પ્રણવ મુખરજી અને યશવંત સિંહાની માથા કરતાં મોટી પાઘડી પહેરનારી જમાતનો જ આ માણસ છે. ઍની વો, એફઆઇઆઇએ નેટ બાયસ તરીકે સળંગ ત્રણ દિવસ રહ્યા બાદ ગઈ કાલે આશરે પ૩૩ કરોડ રૂપિયાની રોકડી કરી છે. બજેટની પૂવર્સં્ધ્યાએ એફઆઇઆઇ નેટ સેલર બની એ સૂચક છે. આ સાથે જાન્યુઆરી મહિનો પણ એફઆઇઆઇની ચોખ્ખી વોચવાલીનો પુરવાર થયો છે. આ વોચવાલીનો સળંગ ચોથો મહિનો છે. પ્રોવિઝનલ ફિગર પ્રમાણે ઇક્વિટી અને બૉન્ડ માર્કેટમાંથી એફઆઇઆઇ દ્વારા ચાલુ મહિને લગભગ પપ૦૦ કરોડ રૂપિયા ઘરભેગા કરાયા છે. નોટબંધીથી અર્થતંત્રને માઠી અસર નહીં થવાના સતત ગાણા ગાતી સરકારના આર્થિક સર્વેમાં ચાલુ વર્ષનો જીડીપી ગ્રોથ સાડાછ ટકા રહેવાનું અનુમાન જારી થયું છે. બાય ધ વો, ગયા વર્ષનો જીડીપી ગ્રોથ ૭.૬ ટકા હતો. એક ટકાથી વધુની આ હજામતને શું કહીશું?
આઇડિયા નવા શિખર ભણી
વોડાફોન સાથેના મર્જરના કરન્ટમાં આઇડિયા સેલ્યુલરની તેજી ઝડપથી આગળ વધી રહી છે. ગઈ કાલે બન્ને બજાર ખાતે ૩૦૭૯ લાખ શૅરના કામકાજમાં ભાવ ઉપરમાં ૧૧૯ રૂપિયા થઈ છેલ્લે ૧ર.પ ટકાના જમ્પમાં ૧૧૦ રૂપિયા બંધ હતો. તાજેતરમાં ૧૮ જાન્યુઆરીએ ભાવ ૬૭ રૂપિયા હતો. એ ધોરણે જોતજોતામાં આ કાઉન્ટર ૭૭ ટકા વધી ગયું છે. ર૮ એપ્રિલે જોવાયેલી ૧ર૮ રૂપિયાની ટૉપ ટૂંકમાં વટાવી દે તો નવાઈ નહીં. અન્ય ટેલિકૉમ જાયન્ટ ભારતી ઍરટેલ સળંગ ચોથા દિવસના સુધારામાં ઉપરમાં ૩પ૩ રૂપિયા થઈ અંતે નહીંવત્ વધી ૩૪૮ રૂપિયા હતો. આરકૉમ ઉપરમાં ૩૬ રૂપિયા નજીક જઈ છેલ્લે પોણો ટકો ઘટી ૩૪ રૂપિયા હતો. આગલા દિવસે ૭૪૯ રૂપિયાના સર્વોચ્ચ શિખર બાદ પ્રૉફિટ-બુકિંગમાં સપડાયેલા તાતા કમ્યુનિકેશન ૭૦૪ રૂપિયાની ઇન્ટ્રા-ડે બૉટમ બતાવી અઢી ટકાના ઘટાડે ૭૦૮ રૂપિયા હતો. એમટીએનએલ ૪ ગણા કામકાજમાં પોણો ટકો ઘટી ર૧ રૂપિયા બંધ હતો. તાતા ટેલિ ત્રણ ટકા ડાઉન હતો. ટેલિકૉમ ઇન્ડેક્સ ૧પમાંથી ૧૩ શૅરના ઘટાડામાં અડધો ટકો નરમ હતો. ભારતી ઇન્ફ્રાટેલની ૧૦.૭ ટકાની ખુવારી સૌથી વધુનડી હતી.
અગ્રણી ફાર્મા કંપની કૅડિલા હેલ્થકૅર દ્વારા ડિસેમ્બર ક્વૉર્ટરમાં કંગાળ દેખાવ થતાં શૅર ગઈ કાલે ૩૮ર રૂપિયાની ઇન્ટ્રા-ડે હાઈથી સાડાબાર ટકાના કડાકામાં ૩૩૪ રૂપિયા થઈ છેલ્લે ૭ ટકાની ખરાબીમાં ૩૪૯ રૂપિયા બંધ હતો. વૉલ્યુમ સરેરાશ કરતાં છ ગણું હતું. શૅરની ફેસવૅલ્યુ એક રૂપિયો છે. બે મહિના પૂર્વે ૧ નવોમ્બરે ભાવ ૪ર૯ રૂપિયાના શિખરે હતો. કંપનીએ ડિસેમ્બર ક્વૉર્ટરમાં કન્સોલિડેટેડ ધોરણે ૩પ ટકાના ઘટાડામાં ર૮ર કરોડ રૂપિયા નજીકનો નેટ પ્રૉફિટ કર્યો છે, જ્યારે સ્ટૅન્ડઅલોન ધોરણે તો ચોખ્ખો નફો ૮૯ ટકા ગગડીને માંડ પ૪ કરોડ રૂપિયા જોવાયો છે! ગ્રુપ કંપની ઝાયડ્સ વોલનેસનો કન્સોલિડેટેડ ત્રિમાસિક ચોખ્ખો નફો ર૭૩૯ લાખ રૂપિયાથી ઘટીને રપ૧૪ લાખ રૂપિયા થયો છે. એનો ભાવ ગઈ કાલે બમણા કામકાજમાં નીચામાં ૮૬૦ રૂપિયા થઈ અંતે બે ટકા ઘટીને ૮૬૭ રૂપિયા હતો. ગઈ કાલે હેલ્થકૅર ઇન્ડેક્સમાં સન ફાર્મા બે ટકા, લુપિન ૧.૬ ટકા, અરબિંદો ફાર્મા બે ટકા, ગ્લેનમાર્ક ર.ર ટકા, ક્લેરિસ લાઇફ ૩.૮ ટકા, સ્પાર્ક ૩ ટકા, ર્ફોટિસ ૩ ટકા, ન્યુલૅન્ડ લૅબ પ ટકા, વૉકહાર્ટ અઢી ટકા, ટૉરન્ટ ફાર્મા અડધો ટકો નરમ હતા. નાટકો ફાર્મા સાડાચાર ટકા વધી ૬૯૦ રૂપિયા આસપાસ બંધ હતો.
આઇટીમાં મોટી ખુવારી : ઇન્ડેક્સ નવી બૉટમ ભણી
ટ્રમ્પ ઍડ્મિનિસ્ટ્રેશન દ્વારા વર્ક વીઝા પ્રોગ્રામમાં ધરખમ ફેરફાર સૂચવતા ખરડાને કાનૂની રૂપ ત્વરિત આપવાના હેતુથી એક્ઝિક્યુટિવ ઑર્ડર જારી કરવાની કવાયત હાથ ધરાઈ છે જે હેઠળ એચ-વન વીઝાનાં ધોરણ આકરાં બનશે. આની સીધી અને માઠી અસર ભારતીય આઇટી સેક્ટરને થવાની છે. ગઈ કાલે આઇટી ઇન્ડેક્સ પ૮માંથી પપ શૅરના ઘટાડામાં નીચામાં ૯૪૦૧ રૂપિયા થઈ છેલ્લે ત્રણ ટકા ખરડાઈને ૯પ૮૬ બંધ હતો. ટીસીએસ ૪.પ ટકા, ઇન્ફોસિસ બે ટકા અને વિપ્રો ૧.૬ ટકા ડાઉન થતાં સેન્સેક્સને ૧૦૬ પૉઇન્ટનો માર પડ્યો હતો. અન્ય ચલણી જાતોમાં ટેક મહિન્દ્ર સારાં પરિણામ પછી પણ ૪.૩ ટકા ગગડીને ૪પર રૂપિયા બંધ હતો. માઇન્ડ ટ્રી ૩.૩ ટકા, ટેક સેલ્યુશન્સ ૪.પ ટકા, માસ્ટેક ૩.૭ ટકા, એમ્ફાસિસ ૩.૩ ટકા, સોનાટા સૉફ્ટવોર ૩.૩ ટકા, એચસીએલ ટેક્નૉલૉજીઝ ૩.૭ ટકા, હેક્સવોર ર.૯ ટકા, નીટ લિમિટેડ ૩.૪ ટકા, નીટ ટેક્નૉલૉજીઝ ૩.૪ ટકા ડુલ થયા હતા. અઢી ડઝન જેટલા આઇટી શૅર ર.૮ ટકાથી લઈને ૪.૮ ટકાના ઘટાડે બંધ રહ્યા હતા. ૧પ નવોમ્બરે આઇટી ઇન્ડેક્સમાં ૯૧ર૩ની ઑલટાઇમ બૉટમ બની હતી. વર્તમાન ટ્રેન્ડ જોતાં નવું નીચું તળિયું ક્યારે બને છે એ જોવું રહ્યું!
વી-ગાર્ડ અને પૉલી મૅડિક્યોરમાં બોનસ
વી-ગાર્ડ ઇન્ડસ્ટ્રીઝ દ્વારા ડિસેમ્બર ક્વૉર્ટરમાં ૩૦ ટકાના વૃદ્ધિદરથી ર૮ કરોડ રૂપિયાનો નેટ પ્રૉફિટ દર્શાવી પાંચ શૅરદીઠ બે શૅરનું બોનસ જાહેર કરાયું છે. કંપનીનું આ મેઇડન બોનસ છે. શૅરની ફેસવૅલ્યુ એક રૂપિયો છે. બુકવૅલ્યુ ૧૬ જેવી છે. શૅર ગઈ કાલે ૩ ગણા કામકાજમાં ઉપરમાં ર૦૮ રૂપિયા થઈ અંતે ૧ર ટકાની મજબૂતીમાં ર૦પ રૂપિયા બંધ હતો. ૧ર ફેબ્રુઆરીએ ભાવ ૭૯ રૂપિયાની નીચે હતો. ર૬ ઑક્ટોબરના દિવસે તેમાં રર૬ રૂપિયાની ટૉપ બની હતી.૩૦રર લાખની ઇક્વિટીમાં પ્રમોટર્સ હોલ્ડિંગ ૬પ.૪ ટકા છે. એફઆઇઆઇના ૧૩ ટકા સહિત સંસ્થાકીય હોલ્ડિંગ ર૩.પ ટકા છે. એક અન્ય કંપની પૉલી મૅડિક્યોર દ્વારા બોનસ તેમ જ ઇન્ટરિમ ડિવિડન્ડ માટે ૬ ફેબ્રુઆરીએ ર્બોડ મીટિંગની જાહેરાત થતાં રોજના સરેરાશ ર૬૧ શૅર સામે ગઈ કાલે ૧૧,૦૦૦ શૅરના કામકાજમાં ભાવ ૪૪૯ રૂપિયાની નવી ઊંચી સપાટી બતાવી છેલ્લે ૯.૭ ટકાની તેજીમાં ૪૩૯ રૂપિયા હતો. ફેસવૅલ્યુ પાંચ રૂપિયા છે. ૧ર ફેબ્રુઆરીએ શૅર ર૩૮ રૂપિયાના વર્ષના તળિયે હતો. બુકવૅલ્યુ બાવન રૂપિયા જેવી છે. આ અગાઉ કંપની ફેબ્રુઆરી ર૦૧૦ તથા મે ર૦૧૬માં બોનસ આપી ચૂકી છે. રેશિયો દર વખતે શૅરદીઠ એક રહ્યો છે.
ટેક મહિન્દ્ર દ્વારા ૩૩ ટકા જેવા વધારામાં ૮૫૬ કરોડ રૂપિયાનો નેટ પ્રૉફિટ દર્શાવાતાં શૅર ગઈ કાલે ઉપરમાં ૪૮૨ રૂપિયા થયા બાદ ૪૨૬ રૂપિયાના તળિયે જઈ સાડાચાર ટકા ઘટી ૪૫૧ રૂપિયા હતો.
કિટેક્સ ગામેર્ન્ટ્સનો ત્રિમાસિક નેટ પ્રૉફિટ ૩૨ ટકા વધીને ૩૧૭૫ લાખ રૂપિયા આવતાં શૅર આઠ ગણા કામકાજમાં છ ટકાના ઉછાળે ૪૪૮ રૂપિયા હતો. ફેસવૅલ્યુ એક રૂપિયો છે.
વાલચંદનગર ઇન્ડસ્ટ્રીઝ દ્વારા ૩૯૫ લાખ રૂપિયાના નેટ પ્રૉફિટ સામે ડિસેમ્બર ક્વૉર્ટરમાં ૧૬૮૩ લાખ રૂપિયાની ચોખ્ખી ખોટ કરવામાં આવતાં શૅર ૪ ટકાની નરમાઈમાં ૧૫૩ રૂપિયા બંધ હતો. ફેસવૅલ્યુ બે રૂપિયા છે.
દાલિમયાï ભારત શુગરનો ત્રિમાસિક ચોખ્ખો નફો ૧૮૧ ટકા વધીને ૪૭૬૩ લાખ રૂપિયા આવતાં શૅર બે ગણા કામકાજમાં ૨૦૨ રૂપિયાના નવા શિખરે જઈ છેલ્લે સવા ટકો ઘટી ૧૯૦ રૂપિયા હતો. ફેસવૅલ્યુ બે રૂપિયા છે. ૧૨ ફેબ્રુઆરીએ ભાવ ૫૫ રૂપિયાના તળિયે હતો.
શ્રીરામ સિટી યુનિયને સાડાનવ ટકાના ઘટાડામાં ૧૫૮ કરોડ રૂપિયા કરતાં ઓછો ત્રિમાસિક નેટ પ્રૉફિટ કર્યો છે. પ્રોવિઝનિંગ અને રાઇટ-ઑફ ૧૩૦ કરોડ રૂપિયાથી વધીને ૨૨૪ કરોડ રૂપિયાને વટાવી ગયું છે. શૅર ગઈ કાલે નીચામાં ૧૮૮૫ રૂપિયા થઈ છેલ્લે સાત ટકાની ખરાબીમાં ૧૮૯૦ રૂપિયા હતો.
અદાણી એન્ટરપ્રાઇઝિસ બે ગણા કામકાજમાં ૮૫ રૂપિયાની ઇન્ટ્રા-ડે બૉટમ બનાવી છેલ્લે સવાપાંચ ટકાની નબળાઈમાં ૮૭ રૂપિયા હતો. ફેસવૅલ્યુ એક રૂપિયો છે.
ભારતી ઇન્ફ્રાટેલ આઠ ગણા વૉલ્યુમમાં ૨૮૩ રૂપિયાનું ઐતિહાસિક બૉટમ બનાવી અંતે ૧૦.૭ ટકા તૂટીને ૨૯૩ રૂપિયા બંધ હતો. બે દિવસમાં શૅર ઊપલા લેવલથી આશરે ૭૪ રૂપિયા ઘટ્યો છે.
બીએફ યુટિલિટીઝ નરમાઈની ચાલ આગળ ધપાવતાં ૩૫૬ રૂપિયાની વર્ષની બૉટમ બતાવી અંતે ૩.૨ ટકા ઘટીને ૩૫૯ રૂપિયા હતો. ૨૪ ઑગસ્ટે ભાવ ૬૪૪ રૂપિયાના શિખરે હતો.
ઓએનજીસી પાંચ ગણા કામકાજમાં ૨૧૨ રૂપિયાની વર્ષની નવી ઊંચી સપાટીએ જઈ છેલ્લે સાધારણ વધીને ૨૦૨ રૂપિયા બંધ હતો. ફેસવૅલ્યુ પાંચ રૂપિયા છે.
ઇન્ડિયન ઑઇલ ૩૦૯૬ કરોડ રૂપિયાની સામે આ વખતે ડિસેમ્બર ક્વૉર્ટરમાં ૩૯૯૫ કરોડ રૂપિયાનો ચોખ્ખો નફો તથા ૧૩૫ ટકા ઇન્ટરિમ ડિવિડન્ડ જાહેર થયું છે. શૅર ગઈ કાલે ત્રણ ટકા ઘટીને ૩૬૬ રૂપિયા બંધ હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.